DESCRIPTIO 



HISTORIC NATURALIS ET EXPERIMENTAL^, 



QUALIS SUFFICIAT ET SIT IN ORDINE 



AD BASIN ET FUNDAMENTA 



PHILOSOPHISE VER^i. 



QUOD Tnstaurationem nostram per partes edamus, id eo spectat 

 ut aliquid extra periculum ponatur. Non absimilis nos movet 

 ratio ut aliam quandam operis particulam jam in prsesenti sub- 

 jungamus, et cum iis quae supra absolvimus una edamus. Ea est 

 descriptio et delineatio Historiae Naturalis et Experimental, ejus 

 generis quae sit in ordine ad condendam philosophiam, et com- 

 plectatur mater iem probam, copiosam, et apte digestam ad opus 

 interpretis quod succedit. Huic autem rei locus proprius foret 

 quum ad Parascevas Inquisitionis ordine deventum fuerit. Hoc 

 vero praevertere, nee locum proprium expectare, consultius 

 nobis videtur; quod luijusmodi historia, qualem animo metimur 

 et mox describemus, res perquam magnae sit molis, nee sine 

 magnis laboribus et sumptibus confici possit ; ut quae multorum 

 opera indigeat, et (ut alibi diximus) opus sit quasi regium. 

 Itaque occurrit illud, non abs re fore experiri si forte haec 

 aliquibus aliis curae esse possint, ita ut dum nos destinata ordine 

 perficiamus haec pars quae tam multiplex est et onerosa etiam 

 vivis nobis (si ita divinae placuerit majestati) instrui et parari 

 possit, aliis una nobiscum in id sedulo incumbentibus ; praesertim 

 quum vires nostrae (si in hoc soli fuerimus) vix tantaa provinciae 

 sufficere videantur. Etenim quae ad opus ipsum intellectus 

 pertinent nos marte nostro fortasse vincemus. At intellectus 

 materialia tam late patent ut ea (tanquam per procuratores et 

 mercatores) undique conquiri et importari debeant. Accedit 

 etiam illud, quod coeptis nostris vix dignum esse aestimemus ut 

 in re tali quae fere omnium industrise pateat nos ipsi tempus 



